Ճարտարապետների միջազգային միություն

Ճարտարապետների միջազգային միություն (Union internationale des Architectes կամ UIA), միջազգային հասարակական կազմակերպություն, որը ներկայացնում է ավելի քան մեկ միլիոն ճարտարապետների 124 երկրներից։ Հիմնադրվել է 1948 թվականին Լոզանում, Շվեյցարիա։ Գլխավոր քարտուղարությունը տեղակայված է Փարիզում։ ՄԱԿ-ի տարբեր գործակալություններ, այդ թվում՝ ՅՈՒՆԵՍԿՕ-ն, ՄԱԿ-ի բնակեցման ծրագիրը, ՄԱԿ-ի տնտեսական և սոցիալական խորհուրդը, ՄԱԿ-ի Արդյունաբերական զարգացման կազմակերպությունը, Առողջապահության համաշխարհային կազմակերպությունը, Առևտրի համաշխարհային կազմակերպությունը Ճարտարապետների միջազգային միությունը ճանաչում են որպես բնագավառի միակ ընկերությունը։ Ներկայիս նախագահը (2014-2017) Էզա Մոհամեդն է Մալազիայից։

Համագումարներ 
Ճարտարապետների միջազգային միությունը եռամյա կազմակերպում է ճարտարապետության համաշխարհային կոնգրեսներ՝ յուրաքանչյուրը կազմակերպված համապատասխան երկրում։ Համագումարը կազմակերպվում է երեք տարի ժամկետով ընտրված երկրում։ «Քաղաքի հոգին» թեմայով 2017 թվականի համագումարը տեղի կունենա Սեուլում։

Նախկին համագումարներ՝

Մրցանակներ 
1961 թվականից Ճարտարապետների միջազգային միությունը հանձնում է 4 մրցանակներ՝
 Օգյուստ Պեռե մրցանակ, ճարտարապետության մեջ կիրառվող տեխնոլոգիայի համար
 Պատրիկ Աբերկրոմբի մրցանակ, քաղաքաշինության կամ տարածքային զարգացման համար
 Ժան Չումի մրցանակ, ճարտարապետական քննադատության կամ ճարտարապետական կրթության համար
 Ռոբերտ Մեթյուի մրցանակ, բնակավայրերի որակի բարելավման համար

Ծանոթագրություններ

Արտաքին հղումներ 
 About the UIA American Institute of Architects website

Միջազգային կազմակերպություններ